Ymddeoliad - Cronfa Bensiwn Caerdydd a'r Bro Morgannwg Ymddeoliad - Cronfa Bensiwn Caerdydd a'r Bro Morgannwg
Ceir pedair ffordd o ymddeol o'r Cynllun Pensiwn Llywodraeth Leol (CPLlL).
Ymddeoliad gwirfoddol
Os ydych wedi bod yn aelod o'r Cynllun Pensiwn Llywodraeth Leol am o leiaf ddwy flynedd neu os ydych chi wedi trosglwyddo hawliau pensiwn blaenorol, gallwch ddewis ymddeol a chael taliadau eich pensiwn o 55 (bydd hyn yn cynyddu i 57 oed o 6 Ebrill 2028) ymlaen. I gymryd Ymddeoliad Gwirfoddol, mae angen ichi adael eich cyflogaeth.
Fodd bynnag, os byddwch yn ymddeol cyn eich Oedran Ymddeol Arferol, bydd eich buddion yn gostwng i wneud yn iawn am y taliadau cynnar.
Cyfrifir y gostyngiad gan ddefnyddio ffactorau a chanllawiau a gyhoeddir gan Adran Actiwari'r Llywodraeth. Gweler y Ffactorau hyn yma (9kb PDF) , i roi arweiniad ichi o ran canran y gostyngiad. Os nad yw nifer y blynyddoedd yn union, cyfrifir canrannau'r gostyngiad rhwng y ddau oedran.
If Os ydych chi wedi bod yn aelod o'r Cynllun Pensiwn Llywodraeth Leol (CPLlL) am o leiaf ddwy flynedd neu os ydych chi wedi trosglwyddo buddion o hawliau pensiwn blaenorol i'r cynllun hwn, gallwch wneud cais am Ymddeoliad Hyblyg.
I wneud cais am Ymddeoliad Hyblyg bydd angen ichi fod yn 55 yn newid i 57 oed o 6 Ebrill 2028 hŷn, a bodloni meini prawf polisi Ymddeoliad Hyblyg eich Cyflogwr. Os byddwch yn llwyddiannus, gallwch barhau i weithio oriau gostyngedig neu symud i swydd gyda llai o gyfrifoldeb. Gallech hefyd barhau i dalu i mewn i'r CPLlL o dan eich contract cyflogaeth newydd, gan gronni buddion ychwanegol yn y cynllun.
Dileu Swydd neu Ymddeoliad Cynnar ar gyfer Effeithlonrwydd Busnes
Os byddwch yn colli eich swydd oherwydd iddi gael ei dileu, neu ar gyfer effeithlonrwydd busnes, a'ch bod yn 55 yn newid i 57 oed o 6 Ebrill 2028 hŷn ac yn bodloni'r gofyniad am gyfnod breinio o ddwy flynedd, cewch eich prif fuddion ar unwaith heb unrhyw ostyngiadau ymddeoliad cynnar. Er hynny, byddai unrhyw bensiwn ychwanegol a delir drwy Gyfraniadau Pensiwn Ychwanegol (CPY), Cyfaniadau Rheolaidd Ychwanegol (CRY) neu Gyfraniadau Pensiwn Ychwanegol â Chost a Rennir yn cael ei dalu ar gyfradd ostyngedig os yw'r ymddeoliad yn digwydd cyn eich Oedran Ymddeol Arferol (i wneud yn iawn am y pensiwn ychwanegol a gaiff ei dalu am gyfnod hirach).
Os ydych chi wedi bod yn aelod o'r Cynllun Pensiwn Llywodraeth Leol (CPLlL) am o leiaf 2 flynedd neu os ydych wedi trosglwyddo hawliau pensiwn blaenorol i'r cynllun hwn, ac rydych yn rhy sâl i barhau i weithio, gall fod gennych hawl i gael eich buddion pensiwn ar unwaith. Gellir talu'r buddion hyn heb ostyngiad am ymddeoliad cynnar, ac mewn rhai achosion gall eich pensiwn gael ei uwchraddio.
Bydd Ymarferydd Meddygol Cofrestredig Annibynnol a benodir gan eich Cyflogwr yn ystyried eich achos ac os bydd yn ardystio eich bod:
yn analluog yn barhaol o ran cyflawni dyletswyddau eich cyflogaeth, ac
yn analluog o gael swydd gyflogedig eto cyn eich Oedran Ymddeol Arferol – ystyr swydd gyflogedig yw cyflogaeth â thâl am ddim llai na 30 awr yr wythnos am gyfnod o ddim llai na 12 mis.
Gallech gael pensiwn heb ostyngiad am daliadau cynnar, ac mewn rhai achosion gallai eich pensiwn gael ei uwchraddio fel pe baech wedi aros yn y Cynllun nes eich oedran ymddeol arferol.
Os oes angen gwybodaeth fanylach ar y Buddion Salwch 3 Haen, mae croeso ichi gysylltu â ni.
Mae'r broses ymddeol oherwydd salwch yn cael ei llywodraethu gan eich Cyflogwr.
Pan fyddwch yn ymddeol bydd gennych ddewis i gyfnewid rhywfaint o'ch pensiwn i gael arian parod di-dreth (yn amodol ar gyfyngiadau CThEM). Byddwn yn anfon manylion atoch chi o ran yr uchafswm crynswth taladwy ar ôl i'ch cyflogwr gadarnhau eich dyddiad ymddeol a manylion eich cyflog.
Telir eich pensiwn drwy gydol eich oes, a bydd yn cynyddu bob blwyddyn yn unol â Mynegai Prisiau Defnyddwyr .
Mae gennych hyblygrwydd i ymddeol a manteisio ar eich buddion rhwng 55 yn newid i 57 oed o 6 Ebrill 2028 a 75 oed. Fodd bynnag, os ydych yn gymwys am fuddion salwch, gellir talu y rhain ar unrhyw oedran.
Mae eich Oedran Pensiwn Arferol, ynglŷn â'r Cynllun Pensiwn Llywodraeth Leol (CPLlL) yn gysylltiedig â'ch Oedran Pensiwn y Wladwriaeth. Felly, os bydd unrhyw newid yn eich Oedran Pensiwn Y Wladwriaeth, bydd hyn yn newid eich Oedran Pensiwn Arferol ynglŷn â'ch CPLlL.
I fod yn gymwys ar gyfer buddion ymddeol yn y Cynllun Pensiwn Llywodraeth Leol, mae'n rhaid ichi fod wedi eich ymaelodi am o leiaf 2 flynedd neu wedi trosglwyddo buddion pensiwn blaenorol i'r cynllun.
Os gwnaethoch chi ymuno â'r CPLlL cyn 1 Hydref 2006 ac rydych yn ymddeol o'ch gwirfodd cyn eich Oedran Ymddeol Arferol, gall rhan o'ch pensiwn gael ei diogelu o dan ddiogelwch y Rheol 85 Mlynedd . Mae croeso ichi gysylltu â ni, os hoffech gael rhagor o wybodaeth.
Os caiff eich buddion pensiwn eu talu'n gynnar oherwydd Dileu Swyddi neu brosesau Effeithlonrwydd Busnes, ni fydd gostyngiadau am daliadau cynnar.